CELEX: 31993D0583
Language: hr
Date: 1993-07-28 00:00:00
Title: 93/583/EEZ: Odluka Komisije od 28. srpnja 1993. o utvrđivanju popisa proizvoda predviđenog člankom 8. Uredbe Vijeća (EEZ) br. 339/93

13/Sv. 66
            
            
               HR
            
            
               Službeni list Europske unije
            
            
               3
            
         31993D0583
   
               L 279/39
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 28. srpnja 1993.
   o utvrđivanju popisa proizvoda predviđenog člankom 8. Uredbe Vijeća (EEZ) br. 339/93
   (93/583/EEZ)
   KOMISIJA EUROPSKIH ZAJEDNICA
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 339/93. od 8. veljače 1993. o provjerama sukladnosti s pravilima o sigurnosti proizvoda, a posebno njezin članak 8. (1),
   budući da se Uredbom (EEZ) br. 339/93. utvrđuje da će Komisija sastaviti popis proizvoda koji se detaljnije navode u drugoj alineji članka 2., u skladu s postupkom iz članka 9.;
   budući da taj popis mora biti sastavljen i ažuriran na temelju iskustva i/ili pravila o sigurnosti proizvoda u okviru pravila Zajednice;
   budući da je iz pripremnog rada u vezi s tom Uredbom i iz rada na ukidanju kontrola na unutarnjim granicama proizašlo da države članice trebaju obratiti posebnu pozornost na igračke, lijekove i hranu u kontekstu provjera usklađenosti s pravilima o sigurnosti proizvoda;
   budući da su igračke proizvodi namijenjeni posebno osjetljivoj kategoriji potrošača koji, imajući na umu uobičajeno dječje ponašanje, ne pokazuju „prosječan oprez” odraslih potrošača;
   budući da su lijekovi i hrana kategorije proizvoda čija potrošnja najizravnije utječe na zdravlje korisnika;
   budući da je stoga nužno igračke, lijekove i hranu uključiti u popis proizvoda koji se detaljnije navode u drugoj alineji članka 2. Uredbe (EEZ) br. 339/93.;
   budući da mjere iz ove Odluke zadovoljavaju mišljenje odbora iz članka 9. navedene Uredbe,
   DONIJELA JE OVU ODLUKU:
   Članak 1.
   Popis proizvoda koji se detaljnije navode u drugoj alineji članka 2. Uredbe (EEZ) br. 339/93. obuhvaća sljedeće kategorije proizvoda:
   
               —
            
            
               igračke,
            
         
               —
            
            
               lijekovi za primjenu kod ljudi,
            
         
               —
            
            
               veterinarsko-medicinski proizvodi,
            
         
               —
            
            
               hrana,
            
         uređene pravilima Zajednice čije se glavne odredbe, u svrhu obavijesti, donose u Prilogu ovoj Odluci.
   Članak 2.
   Države članice obavješćuju Komisiju o odredbama koje su donijele u svrhu provedbe ove Odluke u roku od mjesec dana od obavijesti o Odluci.
   Komisija obavješćuje ostale države članice o tim odredbama.
   Članak 3.
   Ova je Odluka upućena državama članicama.
   
      Sastavljeno u Bruxellesu 28. srpnja 1993.
      
         
            Za Komisiju
         
         Raniero VANNI D’ARCHIRAFI
         
            Član Komisije
         
      
   
   
      (1)  SL L 40, 17.2.1993., str. 1.
   PRILOG
   
      PRAVILA ZAJEDNICE IZ ČLANKA 1.
   
   
      Igračke: Direktiva Vijeća 88/378/EEZ
       (1)
   
   
      Glavne točke:
   Igračke koje obuhvaća ova Odluka definirane su člankom 1. Direktive 88/378/EEZ o usklađivanju zakonodavstava država članica u pogledu sigurnosti igračaka: u Prilogu I. toj Direktivi nabrajaju se oni proizvodi koji se ne smatraju igračkama u smislu Direktive.
   Pravila Zajednice zahtijevala su da igračke na ambalaži imaju oznaku „EZ”, u skladu s člankom 11. Direktive 88/378/EEZ.
   Budući da se Direktiva odnosi na igračke koje se na tržište stavljaju kao takve, oznaka „EZ” potreban je samo na:
   
               —
            
            
               gotovim proizvodima koji su
            
         
               —
            
            
               prikazani tako (pakiranje, označivanje) da se na tržište stave bez daljnje prerade.
            
         
      Lijekovi: direktive Vijeća 75/319/EEZ
       (2)
      i 81/851/EEZ
       (3)
   
   
      Glavne točke:
   Što se tiče lijekova za primjenu kod ljudi, članak 16. izmijenjene Direktive 75/319/EEZ predviđa da „države članice poduzimaju sve odgovarajuće mjere kojima jamče da proizvodnja patentiranih lijekova podliježe odobrenjima […]” te dodaje kako se odobrenje „zahtijeva za uvoz u državu članicu iz trećih zemalja”
   Članak 24. izmijenjene Direktive 81/851/EEZ donosi sličnu uredbu za veterinarsko-medicinske proizvode.
   Izdavanje odobrenja ovisi o sposobnosti i obvezi proizvođača i/ili uvoznika da obavi nekoliko analiza koje jamče da su uvezeni proizvodi u skladu s pravilima prodaje.
   Budući da sustav odobrenja obvezuje da se izvrši analiza svih uvezenih lijekova, carinska tijela mogu općenito ograničiti svoj nadzor tih proizvoda na provjeru postoji li navedeno odobrenje ili ne (prema direktivama 75/319/EEZ i 81/851/EEZ).
   
      Hrana: Direktiva Vijeća 79/112/EEZ
       (4)
   
   
      Glavne točke:
   Člankom 11. izmijenjene Direktive 79/112/EEZ o označivanju, predstavljanju i oglašavanju hrane posebno se predviđa da se na vanjskoj ambalaži pakirane hrane, nabavljene prije prodaje krajnjem potrošaču ili onih koji su namijenjeni restoranima, bolnicama ili drugim objektima javne prehrane, moraju nalaziti barem podaci iz podstavaka 1., 4. i 6. članka 3. stavka 1. te, prema potrebi, članka 9.a. Ti obvezani podaci su: naziv pod kojim se proizvod prodaje, datum isteka najkraćega roka trajanja ili, kod vrlo pokvarljive hrane, datum ispred kojega će stajati riječi „upotrijebiti do”, a iza toga opis uvjeta skladištenja, ime ili ime tvrtke te adresa proizvođača ili ambalažera ili prodavača u Zajednici.
   Ostale pojedinosti s etikete u skladu s Direktivom 79/112/EEZ mogu se navesti samo u dokumentima za trgovinu koji se prilažu hrani ili koji se dostavljaju unaprijed ili zajedno s isporukom.
   Neophodno je potrebno da budu zadovoljeni minimalni zahtjevi o nazivu, datumu (roku trajanja) i imenu ili nazivu poduzeća te adresi proizvođača, pakiratelja i prodavača koji su utvrđeni u Zajednici, kako bi se zajamčilo da proizvod dostavljen konačnom potrošaču nosi deklaraciju u skladu s Direktivom 79/112/EEZ čiji je cilj zaštita i informiranje potrošača.
   Carinske kontrole o tome postoje li ovi obvezani podaci mogu se sažeti kako slijedi:
   
               —
            
            
               moraju uzeti u obzir odredbe Direktive 79/112/EEZ, posebno one o nazivu proizvoda, roku trajanja te o imenu osobe odgovorne za stavljanje proizvoda na tržište, te predviđene iznimke (npr. u članku 9. stavku 6. o odustajanju od zahtjeva o navođenju datuma roka trajanja),
            
         
               —
            
            
               kontrole se moraju obavljati samo kod tvornički pakirane robe namijenjene krajnjem potrošaču (etikete „tvornički pakirane hrane” u smislu definicije u članku 1. stavku 3. točki b. ne moraju sadržavati sve podatke predviđene Direktivom 79/12/EEZ ako se ranije navedeni minimum obveznih podataka nalazi na vanjskoj ambalaži).
            
         
      (1)  SL L 187, 16.7.1988., str. 1.
   
      (2)  SL L 147, 9.6.1975., str. 13.
   
      (3)  SL L 317, 6.11.1981., str. 1.
   
      (4)  SL L 33, 8.2.1979., str. 1.